Държавен вестник, бр. 103, 2023 г., стр. 83

БРОЙ  103	
Д Ъ Р Ж А В Е Н  В Е С Т Н И К 	
СТР.  83  
с нисък риск от непреки промени в земепол­
зването (ОВ, L 133/1 от 21 май 2019 г.). 
(7) В периода от 31 декември 2023 г. до 31 
декември 2030 г. делът на биогоривата, теч­
ните горива от биомаса или газообразните и 
твърдите горива от биомаса, произведени от 
хранителни и фуражни култури с висок риск 
от непреки промени в земеползването, за 
които се наблюдава значително разширяване 
на производствения район в терени с високи 
въглеродни запаси, намалява до 0 на сто.
Чл. 4. Делът на енергията от възобновяеми 
източници се изчислява, като брутното край­
но потребление на енергия от възобновяеми 
източници се раздели на брутното крайно 
потребление на енергия от всички източници 
на енергия и резултатът се изрази в проценти.
Чл. 5. (1) При изчисляване на дела по чл. 4 
от сбора по чл. 3, ал. 1 се изваждат:
1. количеството енергия от възобновяеми 
източници, предмет на статистическо прехвър­
ляне по чл. 14 от ЗЕВИ от Република България 
към друга държава – членка на Европейския 
съюз, което количество е нотифицирано на 
Европейската комисия;
2. количеството енергия от възобновя­
еми източници, произведено в Република 
България и предмет на съвместен проект по 
чл. 15, ал. 1 от ЗЕВИ, за което количество в 
нотификация до Европейската комисия и в 
последващо уведомление е посочено, че ще 
бъде отчитано за изпълнение на целите на 
друга държава членка;
3. при прилагане на съвместни схеми за 
подпомагане по чл. 16 от ЗЕВИ – количеството 
енергия от възобновяеми източници, произве­
дена на територията на Република България, 
което количество съгласно правилото за раз­
пределение в нотификация до Европейската 
комисия и в последващо уведомление е посо­
чено, че няма да бъде отчитано за изпълнение 
на целите на Република България.
(2) При изчисляване на дела по чл. 4 към 
сбора по чл. 3, ал. 1 се прибавят:
1. количеството енергия от възобновяеми 
източници, предмет на статистическо прехвър­
ляне по чл. 14 от ЗЕВИ от държава – членка 
на Европейския съюз, към Република Бъл­
гария, което количество е нотифицирано на 
Европейската комисия;
2. количеството енергия от възобновя­
еми източници, произведено в друга държа­
ва – членка на Европейския съюз, и предмет на 
съвместен проект по чл. 15, ал. 1 от ЗЕВИ, за 
което количество в нотификация до Европей­
ската комисия и в последващо уведомление е 
посочено, че ще бъде отчитано за изпълнение 
на целите на Република България;
3. количеството електрическа енергия от 
възобновяеми източници, произведено в друга 
държава и предмет на съвместен проект по 
чл. 15, ал. 2 от ЗЕВИ, за което количество в 
нотификация до Европейската комисия и в 
последващо уведомление е посочено, че ще 
бъде отчитано за изпълнение на целите на 
Република България;
4. при прилагане на съвместни схеми за 
подпомагане по чл. 16 от ЗЕВИ – количес­
твото енергия от възобновяеми източници, 
което съгласно правилото за разпределение 
в нотификация до Европейската комисия и в 
последващо уведомление е посочено, че ще 
бъде отчитано за изпълнение на целите на 
Република България;
5. количеството електрическа енергия от 
възобновяеми източници, произведена и пот­
ребена в трета държава, съгласно чл. 15, ал. 4 
от ЗЕВИ, за което Европейската комисия е 
уважила искането на министъра на енерге­
тиката да бъде отчетено.
(3) Количествата по ал. 1 и 2 съответстват 
на количествата, посочени в съответните но­
тификации и/или уведомления, направени от 
министъра на енергетиката при условията и по 
реда на наредбата по чл. 9, ал. 4 от Закона за 
енергетиката или получени от други държави 
членки, страни по споразумения за съвместни 
проекти или прилагането на съвместни схеми 
за подпомагане.
Чл. 6. При изчисляването на брутното 
крайно потребление на енергия от възобно­
вяеми източници не се вземат предвид гаран­
циите за произход.
Чл. 7. (1) При изчисляването на дела на 
енергията от възобновяеми източници се из­
ползват методиката и определенията, посочени 
в Регламент (ЕО) № 1099/2008 на Европейския 
парламент и на Съвета от 22 октомври 2008 г. 
относно статистиката за енергийния сектор 
(ОВ, L 304/1 от 14 ноември 2008 г.).
(2) При изчисляванията по тази наредба 
се използват данни:
1. от общите енергийни баланси, изготвени 
от НСИ;
2. от Националната информационна систе­
ма за потенциала, производството и потребле­
нието на енергия от възобновяеми източници 
в Република България по чл. 52 от ЗЕВИ; 
3. предоставени от Комисията за енергийно 
и водно регулиране по чл. 6, т. 7 от ЗЕВИ; 
4. получени от други органи на изпълни­
телната власт.
(3) Статистическите данни, използвани при 
изчисляването на целите по чл. 2, следва да 
съответстват на статистическите данни, док­
ладвани на Европейската комисия съгласно 
регламента по ал. 1.
Чл. 8. Стойностите на целите по чл. 2 се 
изразяват в абсолютни единици – в килотона 
нефтен еквивалент (ktoe) или в гигаватчаса 
(GWh).